**ЧАСТИЧНА ОЦЕНКА НА ВЪЗДЕЙСТВИЕТО**

**И**

**МОТИВИ (ДОКЛАД) ЗА ПРИЕМАНЕ НА НАРЕДБА ЗА ИЗМЕНЕНИЕ И ДОПЪЛНЕНИЕ НА НАРЕДБА ЗА ПРИДОБИВАНЕ, ПРИТЕЖАВАНЕ И ОТГЛЕЖДАНЕ НА КУЧЕТА И КОТКИ – ДОМАШНИ ЛЮБИМЦИ НА ТЕРИТОРИЯТА НА ОБЩИНА БОРОВАН**

• Институция: Община Борован

• Нормативен акт: Наредба за изменение и допълнение на Наредба за придобиване, притежаване и отглеждане на кучета и котки – домашни любимци на територията на Община Борован

• Лице за контакт: Галинка Златанова – главен експерт „МДТ ОП и РР“ Община Борован, тел. 0896 709632 , email: tax[@borovan.egov.bg](mailto:bslatina@oabsl.bg).

**1. Причини и мотиви за приемане на изменение и допълнение в наредбата**

В Държавен вестник, бр. 70 от 20.08.2024 г. е обнародван Закон за въвеждане на еврото в Република България (ЗВЕРБ). Приемането му е логична фаза в осъществяването на стратегическата цел на държавата за присъединяване към еврозоната, а и в цялостното осъществяване на евроинтеграционните процеси в страната. С приемането на ЗВЕРБ е зададена правната рамка, която осигурява сигурност за гладко и ефективно преминаване от лева в евро. Един от основните принципи е този за приемственост и автоматично превалутиране на суми от левове в евро. Този принцип е залегнал в основата на Регламент (ЕО) 974/98.

Стойностите, посочени в левове в съществуващите подзаконови нормативни актове се считат за стойности в евро при прилагане на официалния валутен курс и правилата за превалутиране и закръгляване, съобразно правилата, определени по чл. 12 и чл. 13 от ЗВЕРБ при фиксиран курс 1,95583 лева за едно евро.

В чл. 47, ал. 1 от ЗВЕРБ е предвидено автоматично превалутиране и адаптиране на регистрите. Предвидено е, че на датата на въвеждане на еврото в Република България административните органи, лицата, осъществяващи публични функции, и организациите, предоставящи обществени услуги, превалутират автоматично от левове в евро стойностите в поддържаните от тях регистри чрез прилагане на правилата за превалутиране по чл. 12 и за закръгляване по чл. 13, освен ако в закона не е предвидено друго. Превалутирането е предвидено да се извършва при действащия фиксиран курс от 1,95583 лева за едно евро.

С §6 от Преходните и заключителни разпоредби на ЗВЕРБ, на органите на местното самоуправление е възложено в 6-месечен срок от влизането на закона в сила да приемат изменения и допълнения в подзаконови нормативни актове, необходими за изпълнението му, като изрично е посочено, че измененията и допълненията в тези актове влизат в сила от датата на въвеждане на еврото в страната. Тази дата, от своя страна, ще бъде определена в Решение на Съвета на Европейския съюз за приемането на еврото от Република България, прието в съответствие с чл. 140, параграф 2 от Договора за функционирането на Европейския съюз и Регламент на Съвета на Европейския съюз, приет в съответствие с чл. 140, параграф 3 от Договора за функционирането на Европейския съюз.

При изработване на Проект на Наредба за изменение и допълнение на Наредба за придобиване, притежаване и отглеждане на кучета и котки – домашни любимци на територията на Община Борован са спазени принципите на необходимост, обоснованост, предвидимост, откритост, съгласуваност, субсидиарност, пропорционалност и стабилност.

**2. Цели, които се поставят с предлаганите изменения и допълнения на наредбата**

Привеждане на разпоредбите на наредбата в съответствие с изискванията, правилата и принципите, заложени в Закона за въвеждане на еврото в Република България. Повишаване прозрачността и информираността на гражданите за процеса на приемане на единната европейска валута в страната и неговите отражения в местните отношения.

**3. Финансови средства, необходими за прилагането на новата уредба**

За прилагането на предложените изменения и допълнения на Наредбата не са необходими допълнителни финансови и други средства.

**4. Очаквани резултати от приемане на предлаганите изменения и допълнения на наредбата**

Резултатите, които се очакват от прилагането на **измененията и допълненията** на Наредба за придобиване, притежаване и отглеждане на кучета и котки – домашни любимци на територията на Община Борован се свеждат до постигане на целите, наложили приемането на същата.

* Синхронизиране на Наредбата в съответствие със Закона за въвеждане на еврото в Република България.

**5. Анализ за съответствие с правото на Европейския съюз и правото на Република България**

Предлаганият проект на изменение и допълнение на Наредбата е с правно основание чл. 21, ал.2 от ЗМСМА в съответствие с принципите на Европейската харта за местно самоуправление, Европейска харта за регионално развитие, както и с директиви на Европейската общност, свързани с тази материя, предвид съответствието на основните нормативни актове с тях.

Предвид на гореизложеното, предложението за Проект на Наредба за изменение и допълнение на Наредба за придобиване, притежаване и отглеждане на кучета и котки – домашни любимци на територията на Община Борован, е както следва:

**В Преходни и заключителни разпоредби се създава:**

§1. Думата „лев“ и нейните производни се заменят с думата „евро“ и нейните производни.

§2. Всички стойности, посочени в левове в текста на Наредба се превалутират и закръгляват съгласно правилата на чл. 12 и чл. 13 от Закона за въвеждане на еврото в Република България.

§3. Наредба за изменение и допълнение на Наредба за придобиване, притежаване и отглеждане на кучета и котки – домашни любимци на територията на Община Борован, приета с Решение №.... по Протокол№ ……. и влиза в сила от датата, определена в Решение на Съвета на Европейския съюз за приемане на еврото в Република България, прието в съответствие с чл. 140, параграф 2 от Договора за функциониране на Европейския съюз и Регламент на Съвета на Европейския съюз, приет в съответствие с чл. 140, параграф 3 от Договора за функциониране на Европейския съюз.